จ.ราชบุรีประกอบพิธีมอบสิ่งของพระราชทานจิตอาสาเฉพาะกิจ งานพระราชพิธีถวายพระเพลิงพระบรมศพฯ
วันนี้(7 ต.ค. 60) อำเภอเมืองราชบุรีประกอบพิธีมอบสิ่งของพระราชทานจิตอาสาเฉพาะกิจ งานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร แก่ประชาชนที่ได้ลงทะเบียนไว้ในพื้นที่อำเภอเมือง จำนวน 12,699 คน ซึ่งในจำนวนนี้มีผู้ว่าราชการจังหวัดราชบุรี และข้าราชการชั้นผู้ใหญ่ด้วย โดยสิ่งของพระราชาทาน ประกอบด้วย บัตรจิตอาสา, หมวก, ผ้าพันคอ, เสื้อยืดคอโปโลสีดำ, ปลอกแขน, และกระปุกออมสินสำหรับเด็ก ซึ่งประชาชนที่มารับสิ่งของพระราชทานในครั้งนี้ต่างกล่าวถึงความรู้สึกภาคภูมิใจที่จะทำงาน และทำความดีน้อมถวาย 

ทั้งนี้ จังหวัดราชบุรีมีผู้มาลงทะเบียนทั้งสิ้น 55,132 คน จะเริ่มปฏิบัตงานวันที่ 18-31 ตุลาคมนี้